માનવમિત્ર, અમદાવાદ : ગુજરાતનાં યુવા નેતા અને વડગામનાં ધારાસભ્ય જીજ્ઞેશ મેવાણીએ જણાવ્યું હતું કે હું દેશભક્તિ અને દેશદ્રોહીનાં પ્રમાણપત્રો આપવાનો મારો ધંધો નથી. પણ હવે સાબિત થઇ ગયું છે કે હકીકતમાં દેશદ્રોહી કોણ છે. ઉલ્લેખનીય છે કે ઘણાં દિવસોથી જીગ્નેશ મેવાણીને ભાજપ દેશદ્રોહી ચીતરવાનો પ્રયત્ન કરી રહ્યો હતો જેના અનુસંધાનમાં જીગ્નેશ મેવાણીએ આ કહ્યું હતું. આમ જીગ્નેશ મેવાણીએ ભાજપને જડબાતોડ જવાબ આપીને કહ્યું હતું કે દેશમાં હવે ક્લિયર થઈ ગયું છે કે કોણ દેશદ્રોહી છે. આ ટ્વીટ સુપ્રિમ કોર્ટના જજોનાં લોકતંત્ર ખતરામાં છે ના નિવેદન બાદ આવી હોવાથી ઘણી સૂચક માનવામાં આવી રહી છે.